CELEX: 62012CN0133
Language: ro
Date: 2012-03-09 00:00:00
Title: Cauza C-133/12 P: Recurs introdus la 9 martie 2012 de Stichting Woonlinie și alții împotriva Ordonanței Tribunalului (Camera a șaptea) din 16 decembrie 2011 în cauza T-202/10, Stichting Woonlinie și alții/Comisia Europeană

12.5.2012   
            
            
               RO
            
            
               Jurnalul Oficial al Uniunii Europene
            
            
               C 138/8
            
         Recurs introdus la 9 martie 2012 de Stichting Woonlinie și alții împotriva Ordonanței Tribunalului (Camera a șaptea) din 16 decembrie 2011 în cauza T-202/10, Stichting Woonlinie și alții/Comisia Europeană
   (Cauza C-133/12 P)
   2012/C 138/13
   Limba de procedură: olandeza
   
      Părțile
   
   
      Recurente: Stichting Woonlinie, Stichting Allee Wonen, Woningstichting Volksbelang, Stichting WoonInvest, Stichting Woonstede (reprezentanți: P. Glazener și E. Henny, avocați, precum și L. Hancher, profesor)
   
      Cealaltă parte în proces: Comisia Europeană
   
      Concluziile recurentelor
   
   
               —
            
            
               Anularea în tot sau în parte a Ordonanței Tribunalului (Camera a șaptea) din 16 decembrie 2011 în cauza T-202/10, potrivit motivelor de recurs invocate;
            
         
               —
            
            
               trimiterea cauzei spre rejudecare la Tribunal, în conformitate cu aspectele de drept soluționate de Curte;
            
         
               —
            
            
               obligarea Comisiei la plata cheltuielilor de judecată efectuate în prezenta procedură, precum și a cheltuielilor de judecată aferente procedurii desfășurate la Tribunal.
            
         
      Motivele și principalele argumente
   
   
               1.
            
            
               Potrivit 
                     primului motiv de recurs
                  , Tribunalul a încălcat dreptul Uniunii, a apreciat în mod eronat situația de fapt și nu a motivat ordonanța în mod suficient, în sensul că a considerat că recurentele reprezintă doar beneficiari potențiali ai schemei de ajutor aprobate de Comisie. Tribunalul nu a luat în considerare faptul că recurentele au beneficiat de ajutoarele existente înainte de decizia atacată (1), care au necesitat modificarea ca urmare a acestei decizii. Astfel, recurentele nu sunt doar beneficiari potențiali ai ajutoarelor modificate, ci, în același timp, sunt beneficiari efectivi ai ajutoarelor existente. În această ultimă calitate, ele sunt vizate individual de decizia atacată.
            
         
               2.
            
            
               Potrivit celui de 
                     al doilea motiv de recurs
                  , Tribunalul a încălcat dreptul Uniunii, a apreciat în mod eronat situația de fapt și nu a motivat ordonanța în mod suficient, în sensul că a considerat că recurentele nu aparțin unei sfere limitate de societăți pentru locuințe sociale. Posibilitatea pur teoretică ca un anumit grup de beneficiari ai ajutorului să poată fi extins în viitor nu este suficientă pentru ca acest grup să fie considerat limitat. În plus, societățile pentru locuințe sociale existente formează un grup limitat, întrucât ele sunt în principal vizate de decizie precum o entitate ipotetică care, potrivit deciziei, ar fi în continuare admisă în calitate de societate pentru locuințe sociale.
            
         
      (1)  Decizia C(2009) 9963 final a Comisiei din 15 decembrie 2009 referitoare la ajutoarele de stat E 2/2005 și N 642/2009 — Țările de Jos — Ajutor existent și ajutor specific pentru proiecte, în favoarea societăților pentru locuințe sociale.